NaiveNeuron/SloPal huggingface dataset:
S. Becík, minister pôdohospodárstva SR: (2009-04-15):
Návrh zákona reaguje na všetky výhrady uvedené vo výzve z januára 2008. Najrozsiahlejšia časť návrhu zákona obsahuje novú úpravu rozdelenia navrhovaných činností a najmä ich zmien z hľadiska, či budú podliehať povinnému hodnoteniu, zisťovaciemu konaniu alebo vydávaniu vyjadrení o tom, či navrhovaná činnosť alebo jej zmena môže mať podstatný nepriaznivý vplyv na životné prostredie, alebo nie. Napriek tejto úprave sa nezmenila doterajšia príloha č. 8 stanovujúca limity pre povinné hodnotenie a pre zisťovacie konanie. Realizácia navrhovaných opatrení v návrhu zákona bude mať finančný vplyv na štátny rozpočet. Prostriedky budú zabezpečené v rámci schválených limitov kapitol Ministerstva životného prostredia Slovenskej republiky. Návrh zákona bude mať priaznivý vplyv na zamestnanosť a pozitívny environmentálny vplyv. Vplyv na rozpočty obcí, vyšších územných celkov ani nepriaznivý vplyv na podnikateľské prostredie sa nepredpokladá. Návrh zákona je v súlade s Ústavou Slovenskej republiky, s inými zákonmi, ako aj s medzinárodnými zmluvami a inými dokumentmi, ktorými je Slovenská republika viazaná. Návrh zákona bol prerokovaný a schválený vládou Slovenskej republiky. Ďakujem za slovo.
B. Bugár, podpredseda NR SR: (2004-03-04):
(Hlasovanie.) Prítomných 144, za návrh hlasovalo 85, proti 7, zdržalo sa 52 poslancov. Konštatujem, že tento návrh sme neschválili. (Hlasy z pléna.) Páni poslanci, počítať treba vedieť, 90 hlasov je 90 hlasov aj medzi nami, to znamená, že ústavná väčšina je trojpätinová, 90 hlasov je tu potrebných na schválenie každého návrhu ohľadne teda ústavy. Procedurálne návrhy, samozrejme, sú iné. Nech sa páči. V. Ondrejka, poslanec: Pán predsedajúci, dajte hlasovať o pozmeňujúcom návrhu 4.
Bugár, Béla, podpredseda NR SR (2011-03-25):
Teraz otváram možnosť sa prihlásiť ústne do rozpravy. Ako jediný, čoby jediný, dvaja. Končím možnosť sa prihlásiť ústne sa prihlásiť do rozpravy. Pán poslanec Žiga a potom bude pokračovať pán poslanec Jurčík v rozprave.
Budaj, Ján, poslanec NR SR (2017-10-13):
Pobite sa vonku.
Šeliga, Juraj, podpredseda NR SR (2020-04-02):
Ďakujem. O slovo požiadala pani spravodajkyňa, nech sa páči.
Pellegrini, Peter, predseda NR SR (2015-02-05):
Prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 136 poslancov, za bolo 21, proti 72, zdržalo sa 42, nehlasoval 1 poslanec. Návrh sme neschválili. Pán poslanec Zajac teraz uvedie hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (tlač 1346), bod 38 schváleného programu. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, tlač 1346.)
Laurenčík, Milan, podpredseda NR SR (2020-07-14):
Prosím, prezentujme sa a hlasujme. (Hlasovanie.) Prítomných 145, za 105, proti 6, zdržalo sa 34, hlasovali všetci. Konštatujem, že aj tento návrh sme schválili. Teraz budeme hlasovať v prvom čítaní o vládnom návrhu zákona o niektorých opatreniach v pôsobnosti ministerstva životného prostredia v súvislosti s ochorením COVID-19 (tlač 177). Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Anne Zemanovej, aby hlasovanie uviedla. (Hlasovanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , tlač 177.)
Jurinová, Erika, podpredsedníčka NR SR (2013-12-10):
Ďakujem pekne, pán predseda. Ja by som sa pristavila tak isto pri tunelovaní. Na začiatku si, pán poslanec, hovoril, o tom, že prečo nevrátime peniaze do rozpočtu. No preto, že naše orgány, polícia a súd, riešia prípady príliš ohľaduplne k ľudom, ktorí sú v nich aktérmi. Sú to zvyčajne veľmi dôležití ľudia a neexistuje žiadna finančná zodpovednosť týchto ľudí, politikov za svoje rozhodnutia. Napadá ma jeden príklad človeka, ktorý v súčasnej dobe, viem, že je poistený proti takýmto možno, že by naozaj mohol ako zároveň aj štátny úradník čeliť takýmto obvineniam, tak je generálny riaditeľ Sociálnej poisťovne. Pred tým príspevkom som začala hovoriť o výsluhových dôchodkoch. Takže neviem, že či pán generálny riaditeľ mal už nejaké avízo, že bude musieť čeliť zodpovednosti za neoprávnené vyplácanie. To som veľmi zvedavá. Ďalej sa dotkol krízových rokov. Aj pre mňa je veľkou záhadou, prečo sa nevyužívajú naozaj dostatočne stimulačné nové technológie, ktoré pomáhajú našej krajine. Možno že sme naozaj príliš zviazaní starými technológiami že sa bojíme investovať do niečoho nového. A ak investujeme, tak vždy len s tým podtónom, aby sa niekto na tom nabalil. To je smutné. A v poslednom rade by som sa rada dotkla aj neziskových organizácií, o ktorých si hovoril. A veľmi zaujímajú vetu som si vypichla, že poprava tupým mečom sa stále posúva. Áno, opäť tu máme rok, kedy sme sa dohodli, že znižovať percento nebudeme, chvalabohu, ale chýba mi tu povedať aj to b), že či existuje už aspoň náznak vypracovania nového systému, ktorý by hovoril o tom, akým spôsobnom by mohli neziskové organizácie, ktoré naozaj častokrát zastupujú úlohy štátu, ako by mohli existovať v takejto našej spoločnosti. Je smutné počúvať to... (Prerušenie vystúpenia časomerom.)
Kozelová, Monika, poslankyňa NR SR (2022-10-20):
Jasné. Hlavné, že pán poslanec Mazurek teda reagoval na správny návrh zákona... (Prerušenie vystúpenia predsedajúcim.)
Šefčík, Marek, poslanec NR SR (2020-04-28):
Ďakujem za slovo. Ďakujem aj ja rečníčke pani Kaveckej za to, čo, čo povedala, ako vyzdvihla tých, ktorí sa starajú o tých najslabších, o tých najzraniteľnejších, o zdravotníkov, zdravotné sestry, pôrodné asistentky a tak ďalej, ale rád by som to rozšíril. Moja manželka pracovala v domove dôchodcov a sociálnych služieb. Aj tam sú pracovníčky, pracovníci, ktorí sa starajú tiež o tých najslabších. Takže je myslím, že, že mali by sme myslieť aj na tých a ten potlesk, ktorý už bol, zrejme patril aj pre nich. Ďakujem aj im.
M. Číž, podpredseda NR SR: (2008-05-20):
S reakciou na faktické poznámky pán poslanec Frešo.
Laurenčík, Milan, podpredseda NR SR (2020-11-05):
Ďakujem. Druhá otázka je od pani poslankyni Zity Pleštinskej, vidím ju v sále, a je smerovaná na ministra práce, sociálnych vecí a rodiny Slovenskej republiky pána Milana Krajniaka. Prečítam otázku: „V súčasnosti, keď sa mnoho najmä menších spoločností a firiem z oblasti kultúry a cestovného ruchu nachádza v existenčných problémoch, požaduje Sociálna poisťovňa spätné vyplatenie odvodov a udeľuje pokuty za výnimky z platenia poistného pri brigádnickej práci študenta, ktoré sú staršie ako päť rokov. Nejedná sa pritom o spoločnosti, ktoré by boli dlhodobými neplatičmi, ale skôr o byrokratické chyby v systéme. Ako ministerstvo vníma tento problém aj na pozadí ekonomickej situácie v súvislosti s pandémiou COVID-19? Neplánuje sprehľadnenie či zjednodušenie systému?“ Pán minister, päť minút na odpoveď je vašich.
Bugár, Béla, podpredseda NR SR (2016-04-26):
S procedurálnym návrhom sa hlási pán poslanec Suchánek, máte slovo.
Kvorka, Ján, poslanec NR SR (2018-06-19):
Ďakujem za slovo, pán predsedajúci. V rozprave vystúpil pán poslanec Antal a bol podaný jeden pozmeňujúci návrh. Pán predsedajúci, najskôr budeme hlasovať o bodoch z informácie. Prosím vás, dajte hlasovať o bodoch 1 až 6 informácie spoločne.
Hatráková, Katarína, poslankyňa NR SR (2020-11-24):
Ďakujem. Vážený pán predsedajúci, vážené panie poslankyne, páni poslanci, predseda Národnej rady Slovenskej republiky rozhodnutím č. 330 z 20. novembra 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 336), na prerokovanie Výboru Národnej rady Slovenskej republiky pre zdravotníctvo v termíne do začiatku rokovania schôdze Národnej rady Slovenskej republiky o tomto návrhu. Výbor prerokoval návrh vlády na skrátené legislatívne konanie na 20. schôdzi dňa 24. novembra 2020. Uznesením č. 60 z 24. novembra 2020 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 337), sa uskutoční na 18. schôdzi Národnej rady Slovenskej republiky. Vážený pán predsedajúci, skončila som, otvorte, prosím, rozpravu.
Richter, Ján, poslanec NR SR (2021-02-04):
Ďakujem pekne za slovo. Veľmi stručne k tomu vystúpeniu pána poslanca. Rozdelím to do dvoch častí. Prvá vec je tá, ktorá sa týka tých výsledkov toho poslaneckého prieskumu, kde som sa mal možnosť zúčastniť aj ja. Treba povedať jednu vec, že v tom sociálnom poistení nikdy nie je tak zákon postavený, že sa dá plošne uplatniť na všetkých žiadateľov. Každý jeden prípad je individuálny a individuálne sa musí predsa aj posudzovať, to je treba mať na mysli. No a tie otcovské, materské; áno, problém, ktorým sme sa zaoberali aj my. Postup je taký, rozhodne pobočka Sociálnej poisťovne, odvolanie je na ústredie, ak nepochodí ani tam, je, samozrejmá vec, k dispozícii súd. Týchto rozhodnutí bolo relatívne veľmi veľa aj na súde a treba povedať, že tie výsledky toho súdu boli rozdielne. Niekde v prospech žiadateľa, niekde v neprospech žiadateľa. To znamená, že len naznačujem, že to je relatívne široký problém a nedá sa absolútne plošne povedať, že biele alebo čierne. K tomu zákonu, čo predkladá pán minister. Samozrejme, že akceptujeme ten nález Ústavného súdu. Pre mňa je podstatné to, že v tom pätnástom roku sme zaviedli minimálny dôchodok, to veľa krajín jednoducho nemá. No, ale aj napriek tomu rozhodnutiu si dovolím povedať, že osobne si myslím, že druhý pilier nie je určený pre poberateľov minimálneho dôchodku, osobne si skôr myslím, že tí boli podvedení niekde pri nábore, ktorý robili v tom čase, keď sa zavádzal, zavádzal druhý pilier. Na druhý pilier je ideálne zarábať aspoň tisíc euro mesačne a sporiť 30 rokov a potom môže aj riskovať z hľadiska jednotlivých fondov. Ďakujem.
Frešo, Pavol, poslanec NR SR (2012-10-19):
Ďakujem veľmi pekne za slovo. Pán poslanec Matovič, tri poznámky by som mal k tomu vášmu vystúpeniu. Tá prvá sa týka, tým, že porovnávanie Slovenska so Švédskom, Talianskom a Amerikou, kde sú vyššie dane, naozaj kríva, lebo vo Švédsku, Taliansku a Amerike v podstate, ľudovo povedané, môžu si ľudia dovoliť platiť vyššie dane, nakoľko majú podstatne, podstatne, niekoľkonásobne vyššie priemerné príjmy. To znamená, že pokiaľ my sa snažíme porovnávať s niekým, kto má násobne väčšie príjmy, tým, že si prenajmeme rovnaký byt ako on, a tým budeme na jeho rovnakej situácii alebo na rovnakej úrovni, tak, samozrejme, dôjdeme do krachu. Ešte raz to zopakujem, je to úplne rovnaké, ako keby sme sa snažili dostať sa na vyššiu životnú úroveň tým, že síce máme 5-krát menší plat, ale prenajmeme si rovnaký byt ako ten, kto ten 5-krát väčší plat má od nás. Samozrejme, veľmi rýchlo skrachujeme a to si myslím, že platí aj o tejto dani samotnej. Veľmi dobrá poznámka alebo veľmi dobrá časť bola o tej špirále a o tom, akým spôsobom tá špirála zvyšovania daní zastaví hospodársky rast. Tam len dodám jednu vec, ktorá možno osvetlí aj kolegom zo sociálnej demokracie, že to zastavenie hospodárskeho rastu nepostihne len podnikateľov, ale hlavne tvorbu nových pracovných miest, čiže nie je to nejaký podnikateľský koncept, je to práve koncept, ktorý je prudko o pracovných miestach a novovytváraných pracovných miestach. A na samý záver úplne jednoduchá odpoveď pre všetkých tých, ktorí aj o daňových rajoch špekulujú, o tom, ako sa dane obchádzajú, vyberajú-nevyberajú. No jednoduchý spôsob, ako sa dá urobiť tomu koniec, je viacej zdaňovať spotrebu a nie príjem samotný. To znamená, že keby niekto napríklad nejakú kávu zdaňoval vtedy, keď ju ľudia pijú, a nie vtedy, keď tá firma na tom zarába, tak určite, určite tie peniaze dostane. Ďakujem pekne.
Heger, Eduard, poslanec NR SR (2018-09-13):
Ďakujem pekne. Anka, ďakujem za doplnenie. Kolega Ondro Dostál, ja to vnímam tak, že pri tých 13., 14. platoch presne, oni začali tiež s povinnými a potom prešli na to, na to dobrovoľné. A nejakým spôsobom dúfam, že aj tu príde k tomu, že sa ponaučili z toho a že aj počas toho legislatívneho procesu pochopia, že tá dobrovoľnosť je naozaj potrebná pri tomto návrhu, a v takom prípade s tým nemáme žiadny problém. Lebo však je to dobrovoľné a je to možnosť daňového odpočítania, odpočítania pre podnikateľov, tak sa dohodne so zamestnávateľom a je to všetko v poriadku, ak to pomôže, tak to pomôže, je to výborné. Naozaj tá povinnosť je to, čo tomu, toho je najväčšou brzdou a čo je ten zádrhel v tom. Takže kolegov pozývam a vyzývam do toho, my s tým prídeme, aby to bolo dobrovoľné, teda v druhom čítaní a potom s tým nebude žiadny problém. Kolega Bublavý, no, musím povedať, že teda tie destinácie, ktoré si hovoril, tak vo viacerých som teda určite bol s rodinkou, ale nie teda toto leto, takže to je dobrá výčitka, ďakujem teda, skúsime tak naplánovať husto, ale máme malého syna, tak nezvládol by toľko cestovania. Ale musím povedať, že ten park miniatúr, teda o tom neviem, no neviem, akože tu ťa musím trošku pokarhať, lebo nerobíš tomu dobrú reklamu, keď je to z tvojho regiónu. No tak teraz áno, ale keby nebyť mňa, tak nevieme ani o takom nejakom parku, takže poprosím, pridať tam vo vašom regióne ako zodpovedný starosta, aby naozaj sa toto dostalo na verejnosť, lebo taký Bratislavčan bežný, vidíš, nevie o takom parku a určite radi si ho pozrieme, aj keď hodina teda, neni až taká dlhá tá prehliadka, ale verím, že tam dáte ešte nejaké kolotoče pre malých a aby sme tam mohli stráviť celý deň. Takže určite ďakujem za upozornenie a za ďalšie destinácie, lebo určite si nemyslím, že na Slovensku nič nie je. To si určite nemyslím, bývalý pán premiér si to myslel. (Reakcie z pléna.)
Šefčík, Marek, poslanec NR SR (2021-11-05):
Takže ďakujem pekne. Janko Szőllős hovoril o teologickom rozmere. Ale o tomto teologickom rozmere hovorili ďalší poslanci, ktorí sa v pléne nachádzajú. Takže ja hovorím na tú tému, o ktorej on hovoril. Jeden z poslancov povedal, pápež si môže napísať do encykliky, čo chce. No takéto pohŕdanie najvyšším predstaviteľom cirkvi encyklikou, to, to si viem veľmi dobre predstaviť napríklad od pohrobkov komunizmu. Ale, ale ľudia, ktorí sa hrdia tým, že akí sú oní kresťania, takto sa vyjadrujú, aspoň ukázali svoju pravú tvár. Janko, ja ti ďakujem aj za tento tvoj príspevok a je mi ľúto, že títo ľudia počas toho tvojho príspevku sa uškŕňali, vysmievali sa z teba a tak to vyzeralo aj vo faktických. Ďakujem. (Potlesk.)
Hort, Milan, podpredseda NR SR (2011-02-03):
Ďakujem pekne. Ďalšou vylosovanou otázkou je otázka, ktorú položil pán poslanec Milan Gaľa. Je adresovaná ministrovi zahraničných vecí, pánovi Mikulášovi Dzurindovi a otázka znie: „Ako hodnotíte závery stretnutia ministrov zahraničných vecí Európskej únie v Bruseli vo vzťahu k udalostiam v Bielorusku po voľbách v roku 2010?“ Pán minister zahraničných vecí, nech sa páči, máte slovo. Poprosím vás, páni, ktorí ste skončili s dialógom v súlade s rokovacím poriadkom, aby ste si to vybavili mimo rokovaciu sálu. Ďakujem pekne. Nech sa páči.
Sulík, Richard, predseda NR SR (2011-07-06):
Prosím, hlasujte teraz. (Hlasovanie.) Prítomných 146 poslancov, hlasovalo 78 za, 67 sa zdržalo, 1 nehlasoval. Schválili sme uznesenie k ročnej účtovnej závierke Fondu národného majetku. Poprosím pána poslanca Jozefa Mikuša, aby uviedol hlasovanie o návrhu uznesenia k Výročnej správe o činnosti Fondu národného majetku za rok 2010 , tlač 382. Nech sa páči.
P. Hrušovský, predseda NR SR: (2003-09-10):
Nech sa páči, pán poslanec Čaplovič ako prvý prihlásený.
Nemec, Richard, poslanec NR SR (2022-05-24):
Ďakujem, pán predsedajúci. Ďakujem všetkým za faktické pripomienky. Vrátim sa len k niektorým. Začnem tu od konca, od Györgya Gyimesiho, že v podstate spomínali sme veľa športu, spomínali sme takého športu hlavne pre deti. To s tým vrcholovým športom zatiaľ nič nemá, ale to je podstata toho celého, aby sme tú zdravú populáciu mali. Pochopili to v Maďarsku, pochopili to v Čechách, pochopili to všade, my trošku spíme a tam už som hovoril, že celé to, keď to vyšperkujeme aj možno so stranou SaS, keď sa k nám pridá, takže budeme to šperkovať, lebo máme dobré vzťahy na sekcii športu na ministerstve školstva. Pán Žiak, ja som nechodil za nikým, nikoho prehovárať, ja si myslím, že dobrý zákon sa má podporiť naprieč všetkým, všetkými stranami. Niektoré nesúhlasia, niektoré súhlasia, niektorým vadí, že to je narýchlo, niektorým to nevadí, niektorí to chcú dopracovať, máme tu, sme v druhom čítaní, máme tu pozmeňováky. Pán Kotleba, ja sa budem tešiť, keď všetky tie športy, ktoré museli zakapať kvôli tomuto, že nemali na to peniaze, nemali na to financovanie, tak pôjdu hore a, samozrejme, chodím do posilňovne, kde je pán Lohyňa a kde sa venuje malým deťom, ktoré, a bol odstrkovaný od športového zväzu zápasenia a dlhé roky odstrkovaný a konečne sa tam dostal a má, venuje sa veľa deťom a pôjde, pôjde určite hore. Ešte by som sa, pán Sloboda, je to také, je to také, ja si myslím, že treba, treba takéto veci podporiť a poďme to vylepšovať. Ďalej nemám, nemám, ďakujem všetkým za podporu a ja tento zákon podporím. Ďakujem.
Laurenčík, Milan, podpredseda NR SR (2020-09-23):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Martin Beluský.
Susko, Boris, poslanec NR SR (2022-12-07):
Ďakujem pekne za slovo. Pán špeciálny prokurátor, povedali ste, že všetci v tejto sále vieme, že tieto konania nie sú účelové. No tak neviem, či všetci, ja to teda neviem. A neviem to aj z dôvodu toho, že sme počuli na nahrávkach legálne získaných, že vyšetrovatelia Národnej kriminálnej agentúry sa bavia o tom, že dostali pokyn spraviť SMER zločineckou skupinou. Z tejto nahrávky teda jasne vyplýva, že tieto konania sú účelové, nieže všetci vieme, že nie sú účelové, to je, myslím si, že úplne jasné a bolo to už opakovane, opakovane preukázané. Pokiaľ hovoríte o tom, že v prípravnom konaní sa tri šesť trojka využíva na drobné, malé procesné pochybenia. No tak ja nie som toho názoru a nemyslím si, že manipulované dôkazy, respektíve navádzanie svedkov na krivé výpovede alebo iným spôsobom manipulované trestné konania sú drobné, malé procesné pochybenia. To sú zásadné pochybenia, ktoré majú mať vplyv práve na to, aby sa rozhodlo o ich nezákonnosti, aby sa takéto dôkazy nikdy pred súd nedostali. A potom ste hovorili, že pri rôznych zločineckých skupinách, drogových a iných, tieto prešli tri šesť trojkou a súd ich nakoniec oslobodil. A nerozumiem úplne, čo ste tým chceli povedať, pretože veď nebavíme sa o tom, že súd inak vyhodnocuje trestnú zodpovednosť na základe preukázaných dôkazov, ale o tom, že tieto dôkazy sú manipulované, a to je teda zásadný rozdiel pri posudzovaní toho, či ten dôkaz alebo proces je zákonný, alebo nie je zákonný z hľadiska použitia § 363. Ďakujem.
Baránik, Alojz, poslanec NR SR (2020-06-04):
Ja som, pán podpredseda, práve k tomu chcel hovoriť, teraz začínam chápať, prečo vlastne pán Kuffa odišiel z klubu strany Kotlebovci – ĽSNS, pretože naozaj aj tam sa nachádzajú ľudia, ktorí svoje vystúpenia tu v parlamente čítajú, dáva mi to teraz všetko zmysel. Pokiaľ ide o tú bezúhonnosť, o ktorej tu bolo hovorené, chcem upozorniť pána kolegu Schlosára, právnika, aby sa pozrel na to, ako je bezúhonnosť definovaná v zákone o prokuratúre, a teda nie je to niečo, čo by sme si my tu vymysleli. Pokiaľ ide o to, čo bolo povedané, že generálny prokurátor bude bábka politikov, nedáva to zmysel, pán kolega, pretože bábkou politikov je doterajší prokurátor generálny aj špeciálny, a teda nerozumiem tomu, že prečo niekto tvrdošijne hovorí, že bude generálny prokurátor bábkou politikov, keď my sa snažíme rozšíriť ten okruh tých, ktorí majú schopnosť preukázať, že sa budú chovať nezávisle a plniť svoju funkciu riadne. Morálne vlastnosti na posúdenie ústavnoprávnym výborom. Veď kto to má posudzovať iný ako nejaký kol..., nejaký kolektívny orgán, ste povedali, že súd, 3-členný súd alebo 5-členný alebo dokonca Ústavný súd 13-členný? Veď nakoniec, keď už hovoríme o tom Ústavnom súde, keby bolo také rozhodnutie ústavnoprávneho výboru až tak nespravodlivé, tak taký kandidát má možnosť sa obrátiť na Ústavný súd, aby o tom... (Prerušenie vystúpenia časomerom.)
Pellegrini, Peter, predseda NR SR (2024-02-08):
Prezentujme sa a hlasujme o bode 8 pozmeňujúceho návrhu pána poslanca Jakaba. (Hlasovanie.) Prítomných 132 poslancov, za 16, proti 76, zdržalo sa 38, nehlasovali 2. Tento bod sme neschválili.
Blanár, Juraj, podpredseda NR SR (2022-11-08):
Ďakujem, pani spravodajkyňa, za prednesenie správy. Otváram rozpravu, do ktorej som neobdržal písomnú prihlášku, dávam možnosť sa prihlásiť teraz ústne do rozpravy. Konštatujem, že okrem pána navrhovateľa Lehotského nikto. Uzatváram teda možnosť prihlásiť sa do rozpravy a udeľujem mu slovo. Nech sa páči.
Stančík, Andrej, poslanec NR SR (2022-03-22):
Ďakujem. Ja som sa dopočul, pán Mazurek, že vy pomáhate Ukrajincom osobne, a teraz poviem naozaj bez akejkoľvek irónie, že vďaka za to, akože úprimne, je to pekné gesto, že idete takto príkladom. Naozaj teraz bez akýchkoľvek politických bodov. No zároveň, aby som vás iba nechválil, tak ma naozaj mrzí, že znova vytĺkate body na kríze, ako vlastne robíte dva roky, ale vlastne ako robíte celé svoje pôsobenie v politike. Doteraz váš predseda, ktorý je v europarlamente akurát tak na smiech, raz sa mesiac si spraví minútové videjko pred prázdnym plénom a tvári sa, ako bojuje za Slovákov. Vlastne chválil Putina a hovoril o tom, že to sú vlastne nejakí vojnoví štváči a Rusko na Ukrajinu nezaútočí, to sú všetko hoaxy, propaganda a tak ďalej. Tento status tuším zmazal alebo stiahol, takže toľko k tomu. A čo sa týka tej pomoci, no jasné, že, samozrejme, treba pomáhať aj Slovákom. Ale ekonomickí experti hovoria, že inflácia je veľmi závažný problém a akékoľvek plošné riešenia sú nebezpečné, pretože budú stáť veľmi veľa peňazí a v konečnom dôsledku pomôžu tým, ktorí majú najväčšiu spotrebu, takže vlastne tým, čo sú najbohatší. Ak chceme naozaj ľuďom pomáhať, tak najlepšia cesta, aby sme jednak boli zodpovední k rozpočtu, a jednak aby to malo zmysel, je cielená pomoc tým, ktorí sú najviac ohrození infláciou. A toto sú systémové riešenia, ktoré neprídu zo dňa na deň, ktoré naozaj treba premyslieť, pretože my nebudeme robiť politiku high buy a tuto si z boku strihať rôzne riešenie, ktoré nemajú žiadny zmysel, takže toľko k tomu. A ak chcete niekomu poďakovať zo zvýšenú ceny energií, keďže my ruský plyn ani ropu sme neprestali dovážať ani v najbližšej dobe tak nespravíme, to nikto nehovorí, tak poďakujte tomu pánovi Putinovi, ktorý bol doteraz chválený aj vašimi zástupcami. Ďakujem.
Hrnčiar, Andrej, podpredseda NR SR (2018-02-09):
Ďakujem. Nielen ako spravodajca, ale ste aj prvý písomne prihlásený. Takže otváram rozpravu, do rozpravy som dostal sedem písomných prihlášok, za SME RODINA poslanec Milan Krajniak, za klub SaS poslanec Ľubomír Galko, za klub OĽANO, poslanec Igor Matovič, ďalej sú prihlásení Martin Poliačik, Milan Laurenčík, Eduard Heger a Karol Farkašovský.
Kubánek, Stanislav, poslanec NR SR (2014-09-17):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj s tým, že určené výbory návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Petrík, Simona, poslankyňa NR SR (2019-02-12):
Ešte dva pôjdu. Takže opäť možno trochu viac detailov k tomuto návrhu zákona, aj keď je naozaj veľmi jednoduchý a veľmi, veľmi praktický. Cieľom návrhu zákona je odstrániť administratívnu záťaž, ktorá spočíva v povinnosti zamestnávateľa sústavne každý mesiac prihlasovať do a odhlasovať zo zdravotnej poisťovne zamestnancov pracujúcich na základe dohody o vykonaní práce a dohody o pracovnej činnosti, ktorí nie sú dôchodcami. Splnenie tejto povinnosti si vyžaduje prihlásiť dohodára do zdravotnej poisťovne len na konkrétne dni, v ktorých pracoval. Pri tom musí zamestnávateľ nevyhnutne vychádzať z evidencie pracovného času a posudzovať v nej každý jeden deň príslušného kalendárneho mesiaca. V praxi potom dochádza k niekoľkým prihláseniam a odhláseniam dohodára do a zo zdravotnej poisťovne v rámci jedného mesiaca. Zamestnávateľ pri plnení tejto povinnosti musí sledovať aj to, aký druh príjmu, či je to pravidelný alebo nepravidelný, a aký status má dohodár, či napríklad nie je študent alebo dôchodca. Touto navrhovanou úpravou chceme jednoznačne upraviť povinnosti oznamovať zmenu platiteľa poistného vo vzťahu k dohodám o prácach vykonávaných mimo pracovného pomeru podľa Zákonníka práce. V podstate to chceme vrátiť naspäť tak, ako to bolo predtým, kedy to stačilo urobiť súhrnne za jeden mesiac. Ja môžem povedať možno krátko len zo svojej praxe. Štrnásť rokov som podnikala v oblasti vzdelávania, mám, mala som sieť jazykových škôl, kde sme vlastne podnikali aj, a podnikáme teda ešte stále na Slovensku aj v Čechách, skrátka tá obrovská neúmerná administratíva, ktorú musela naša účtovníčka robiť pri odhlasovaní a prihlasovaní našich, lebo my máme poväčšine dohodárov, pokiaľ to nie sú živnostníci ako naši lektori, jej to zaberalo neskutočné množstvo času a, samozrejme, nám to bralo potom finančné prostriedky, pretože logicky si za to zapýtala plácu. Takže toto ja absolútne nevidím ako dôvodné, prečo toto sa uzákonilo. Možno mi to raz niekto zodpovie, ale my sme naozaj za to, aby sa tieto zbytočné administratívne veci zo zákonov vyňali alebo zrušili. Takže budem rada, keď nám podporíte aj tento návrh zákona. Ďakujem.
Jurinová, Erika, podpredsedníčka NR SR (2012-11-06):
Pán poslanec Kadúc.
Richter, Ján, poslanec NR SR (2023-03-28):
Ďakujem pekne za slovo. No, pán kolega, viete čo, mal som taký pocit, že sa chováte ako, ako decko, keď sa hrá na piesočku a zoberú mu vedierko. Jediný múdry a osvietený, čo všetko vie, odborník na všetko. Viete, minister nemá byť ten najväčší odborník na ministerstve, minister má byť taký, aby bol schopný manažovať procesy a aby sa vedel obklopiť ľuďmi, ktorí jednotlivé odvetvia dokážu manažovať a ovládať. Vtedy je dobrý minister. No a to, čo sa týka toho zastropovania. V ’12. roku, keď som nastupoval na ministerstvo, bol schodok Sociálnej poisťovne 1,4 mld., keď som odchádzal aj s Ľubom Vážnym, sme odovzdávali Sociálnu poisťovňu s vyrovnaným rozpočtom. To je výsledok našej roboty, to je výsledok ovládania kapitálového trhu a všetkých tých nezmyslov, ktoré ste tu predtým pospomínal. Viete, od toht... podľa tohto treba hodnotiť. A ako sa to dosiahlo? No viac ľudí robili. No ja som tu už viackrát hovoril aj na tému, ktorú sme otvorili, keď sme mali v... predsedajú... keď sme boli predsedajúcou krajinou Európskej únie. Veď vtedy sa začali jasne rozvíjať veci, ktoré sa týkajú nejakými poplatkami do dôchodkového systému za IV. priemyselnú revolúciu. To znamená, za roboty. To počká? Nemci to už majú rozvinuté. To znamená, aj toto je jedna, jedna z tých oných... pre to... možností a budúcností, ktoré sú v tomto prípade pred na... pred nami, pretože tých ľudí v tom odvetví priemyslu bude čím ďalej tým robiť menej. Budú ich nahrádzať stroje. A za tie bude treba platiť. Ďakujem.
I. Šulaj, poslanec: (2005-05-25):
Tá skutočnosť prerokúvania 100 mld. aktív, ktoré v rámci Železníc ako konsolidovaného komplexu sú, je tu a my musíme rozhodovať správne. Aj preto z toho dôvodu navrhujem, aby sme prerokúvali tento bod následne v septembri, pretože je rozsahovo, majetkovo veľmi rozsiahly a potrebujeme prijať dobré rozhodnutia v Národnej rade.
Krajniak, Milan, minister práce, sociálnych vecí a rodiny SR (2020-03-25):
Pán podpredseda, vážené dámy a páni, myslím, že v prvom čítaní som uviedol všetko, čo som považoval za potrebné uviesť. Chcem na úvod rozpravy uviesť iba jednu poznámku, že všetky návrhy, ktoré prídu v spoločnej správe, sú prekonzultované, jednak boli schválené jednomyseľne na výbore pre sociálne veci, sú odkonzultované s legislatívou a s príslušnými sekciami na ministerstve práce, sociálnych vecí a rodiny. Takže by som vás chcel poprosiť o ich podporu. Ďakujem.
Sloboda, Radovan, poslanec NR SR (2021-10-20):
Ďakujem za slovo, pán predsedajúci. Pán kolega Šudík, ja oceňujem aj podporujem tento váš návrh, pretože som presvedčený, že mladým ľuďom treba dať takéto možnosti, treba im dať možnosť zažiť fungovanie správ, samospráv, aby sa učili, učili demokratickým princípom, aby, aby na vlastnej koži zažívala, zažívali, čo, čo, čo je to fungovanie samosprávy, čo, čo je to verejný život, a z tohoto dôvodu váš návrh, minimálne z tohto dôvodu váš návrh podporím. Ďakujem.
Danko, Andrej, predseda NR SR (2018-10-24):
Vyhlasujem rozpravu za skončenú. Chce zaujať stanovisko pán navrhovateľ? Nie. Ďakujem. Pán spravodajca? Nie. Ďakujem. Prerušujem rokovanie o tomto bode programu. Súčasne sme vyčerpali bod, ale aj program, ktorý bol stanovený do hlasovania o jedenástej hodine. Tak si dovolím prerušiť schôdzu Národnej rady a pokračujeme o jedenástej hodine hlasovaním. Následne budeme prerokovávať ústavný zákon v znení neskorších predpisov s ministrom Gálom a tak, ako máte ďalšie navrhnuté body, Občiansky zákonník, probačných a mediačných úradníkov, antisemitizmus a skončíme návrhom lazníckeho zákona. O jedenástej pokračujeme hlasovaním. (Prestávka.) (Po prestávke.)
Brocka, Július, poslanec NR SR (2010-09-09):
Pán podpredseda, dajte hlasovať o návrhu uznesenia, že Národná rada schvaľuje účtovnú závierku Sociálnej poisťovne za rok 2009. Čísla som uviedol presne pri rozprave, keď sme o tomto bode rokovali.
Paška, Pavol, predseda NR SR (2013-10-28):
Pán poslanec, máte to dlhšie? (Reakcia osloveného poslanca z pléna.) Dobre, tak necháme to. Len ste si vedomý, že o druhej máme urobenú zmenu programu a budeme rokovať o návrhu kresťanských demokratov na zákon o rodinnom podnikaní, dobre? Takže prerušujem rokovanie o tomto bode programu. Do štrnástej je prestávka a potom budeme pokračovať schválenou zmenou programu a potom sa vrátime k rokovaniu o tomto bode, ktorý predkladá pán minister zahraničných vecí. Ďakujem pekne. (Prerušenie rokovania o 12.00 hodine.)
Heger, Eduard, poslanec NR SR (2018-09-14):
Ďakujem veľmi pekne. Opäť aj pri tomto návrhu, je toto nový návrh, ktorý sme tu teda ešte v pléne nemali, a je to návrh o vylepšení mechanizmu hypotekárnych prázdnin, ktorý by som predstavil v rozprave. Ďakujem.
M. Číž, podpredseda NR SR: (2007-09-20):
Pani poslankyňa, máte možnosť položiť doplňujúcu otázku v rozsahu 2 minút. Nech sa páči, máte slovo.
Bugár, Béla, podpredseda NR SR (2010-12-09):
Ako posledný v rozprave vystúpi pán poslanec Záhumenský.
Blaha, Ľuboš, poslanec NR SR (2021-04-30):
Vážený pán podpredseda Národnej rady Grendel, plne s vami súhlasím, že prioritou je zdravie. Myslím, že na tom sa zhodneme všetci. A ja vám teraz poviem, aké sú výsledky tohto vášho ťaženia za zdravie Slovákov. Celé týždne sme boli najhorší na svete v počte úmrtí a v počte hospitalizácií kvôli vašim opatreniam. Celé týždne sme boli najhorší na svete. Horší než africké krajiny, horší než latinsko-americké krajiny. Najhorší, pán Grendel. Toto je to vaše ťaženie za zdravie? Vy ste nedali ľuďom lieky, vy ste ľuďom nedali Ivermektín, vy ste nedali experimentálne lieky, vy ste sa na nich úplne vykašľali. Ďalšia vec. Nedali ste ľuďom ani vakcíny, ktoré chceli. Keď ste mali možnosť naobjednať štyri milióny Pfizeru, tak ste to neurobili. Ako absolútni diletanti. Čiže ľudia nemali ani len vakcíny. Potom ste prišli tuto s tou Matovičovou show ohľadom Sputniku, ktorá vám totálne vybuchla v rukách. A strápnili ste sa pred celým Slovenskom a zložili ste vládu. Čiže toto bol ten váš boj za zdravie Slovenska, pán Grendel? Veď sami priznávate, že zodpovední ste vy, lebo ste sa sústredili len na seba a bojovali ste sami proti sebe. Čiže preložím to do ľudskej reči, vy ste zlyhali. V čase, kedy Slovensko potrebovalo lídra a kompaktnú vládu, vy ste sa tu denno-denne hádali. Matovič so Sulíkom, Matovič s Čaputovou, Matovič s Baťom, Matovič s každým. Všetci sme boli múdrosráči, všetci boli zlí. V čase, kedy Slovensko potrebovalo pomoc, ste mohli pomáhať ľuďom sociálne aj ekonomicky a Slovensko sa zaradilo medzi najhoršie krajiny na svete v ekonomickej pomoci v pandémii spolu s africkými krajinami, ako je Zimbabwe a Mauritánia. Toto je tá vaša pomoc ľuďom? Čiže, pán Grendel, vy ste slušný človek. Vysvetlite mi, prosím vás, ako s týmto pocitom viete žiť, že zomrelo aj kvôli vám 11-tisíc ľudí. To mi vysvetlite, úplne ľudsky. Ďakujem pekne.
Grendel, Gábor, podpredseda NR SR (2020-03-24):
Sedem faktických poznámok. Pán poslanec Kuffa, mrzí ma to, ale už to bolo tesne po. Takže pán poslanec Mizík bol posledný, ktorý sa prihlásil včas. Takže sedem faktických poznámok. Ako prvý, pán poslanec Beluský.
Krajniak, Milan, poslanec NR SR (2018-11-29):
Vážený pán podpredseda, vážený pán minister, vážený pán spravodajca, na úvod by som chcel podotknúť, k čomu budem vystupovať, aby nevznikla ani najmenšia pochybnosť, že budem vystupovať k meritu toho, o čom rokujeme. Predkladacia správa tohto skráteného legislatívneho konania. Odôvodnenie: Naliehavosť tohto zákona vyplýva z aktuálnej ekonomickej situácie, ktorá si vyžaduje okamžité účinné riešenie nedostatku pracovnej sily. Budem sa vyjadrovať k údajnému nedostatku pracovnej sily. Môžem, pán spravodajca? Vy ste nás vyzvali, že sa máme vyjadrovať k meritu veci. Čiže k nedostatku pracovnej sily sa môžem vyjadriť? Je to tam? (Reakcia spravodajcu.) To je dôvod na skrátené legislatívne konanie. (Prerušenie vystúpenia predsedajúcim.)
P. Paška, predseda NR SR: (2008-12-05):
Pristúpime k prvému čítaniu o návrhu pána poslanca Národnej rady Daniela Lipšica na vydanie zákona, ktorým sa dopĺňa zákon č. 120 o platových pomeroch niektorých ústavných činiteľov, je to tlač 832. Návrh na prerokovanie výborom je v rozhodnutí č. 838. Pán poslanec, máte slovo. (Ruch v sále.) Kolegyne, kolegovia, ešte raz vás chcem požiadať, aby ste ukončili svoje diskusie alebo radšej odišli zo sály. Pán poslanec, nech sa páči. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a o doplnení zákona č. 385/2000 Z. z. o sudcoch a prísediacich a o zmene a doplnení ďalších zákonov , tlač 832.)
Grendel, Gábor, podpredseda NR SR (2020-07-24):
S ďalšou faktickou pán poslanec Hus.
Vons, Peter, poslanec NR SR (2021-09-16):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mikloško, Jozef, poslanec NR SR (2014-03-28):
Ďakujem pekne. Moja poznámka bola tá, že nebolo sa treba odvolať na veľmi pochybné rozhodnutia medzinárodných organizácií, aj slávnych, keď kompetencie v tomto smere sú naozaj kompetencie národných štátov. Dostupnosť antikoncepčných prostriedkov, na to sa netreba odvolávať na OSN ani na Európsky parlament, ani ja neviem na čo. To sa dá troma slovenskými vetami pekne vysvetliť. Reprodukčné zdravie je naozaj v tých dokumentoch a všelikde inde krycí názov pre všetko možné, aj pre potraty, aj pre – všetko, no. Čiže to slovo reprodukčné zdravie, naozaj, tak ako ho oni chápu, tak ja ho nikdy nebudem chápať, normálny človek to nemôže takto chápať. Treba to povedať inými slovami a treba to nie generalizovať pre sto prípadov, ale treba to špecifikovať pre jeden konkrétny prípad a nemusí sa to vtedy nazývať reprodukčné zdravie. Ale chápem to, ste lekárka, máte o to záujem a oceňujem vašu aktivitu v tomto smere. Prepáčte mi, že ja ako nelekár, ale praktik troška, som pár slov k téme povedal z môjho laického postoja. Ďakujem.
Viskupič, Jozef, poslanec NR SR (2014-11-10):
Ďakujem. Podľa mňa komunikačný manuál je absolútne jasný. Čiže v prvom rade treba dostať medzi ľudí nejaké virtuálne ohrozenie rodiny, lebo vo verejnom parku v rekreačnom zariadení sa môže urobiť protest. Druhá téza je prokurátorské konšpirácie a potom sem-tam nejaká tá invencia, vyhrážka: „Pán Lipšic, bude vás to stáť veľa!“ Toto tu zaznieva od vládnych kolegov. A myslím si, že nepodarí sa, nemôže sa podariť to, že odvolávanie predsedu vlády sa ako keby chcelo pretočiť na odvolávanie Daniela Lipšica! Toto sa predsa nemôže podariť ani silnému 83-člennému mančaftu, plus celá vláda. A mám taký pocit, že ak budeme stále chcieť vyvolať nejakú atmosféru, že vlastne tým, že ste zvolali schôdzu, ubližujete nám ako vládnej strane a tým, že si dovolíte kritizovať Pavla Pašku, tak vlastne kritizujete a urážate voličov a polovicu slovenského národa, tak toto vám nevyjde. Lebo už teraz sa aj tá polovica národa reálne a oprávnene pýta, čo robíte so slovenským zdravotníctvom. To je podstata. A odvolávame nie Daniela Lipšica, ale predsedu vlády Roberta Fica.
M. Fronc, poslanec: (2008-03-26):
Národná rada Slovenskej republiky uznesením z 11. decembra 2007 č. 695 pridelila návrh poslanca Národnej rady Mojmíra Mamojku na vydanie zákona, ktorým sa mení zákon č. 131/2002 o vysokých školách a o zmene a doplnení niektorých zákonov v znení neskorších predpisov na prerokovanie týmto výborom: Ústavnoprávnemu výboru Národnej rady, Výboru Národnej rady Slovenskej republiky pre vzdelanie, mládež, vedu a šport. Určené výbory prerokovali predmetný návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Výbor Národnej rady Slovenskej republiky pre vzdelanie, mládež, vedu a šport konštatuje, že do začatia rokovania o návrhu zákona v gestorskom výbore nedostal žiadne stanovisko od poslancov podľa § 75 ods. 2 zákona o rokovacom poriadku Národnej rady. Určené výbory Národnej rady Slovenskej republiky, ktoré návrh zákona prerokovali, odporúčajú Národnej rade Slovenskej republiky predmetný návrh zákona schváliť, a to ústavnoprávny výbor uznesením č. 321 z 23. januára 2008 a Výbor Národnej rady Slovenskej republiky pre vzdelanie, mládež, vedu a  šport uznesením č. 66 z 24. januára 2008. Z uznesenia výborov vyplynul pozmeňujúci návrh, ktorý je uvedený v časti IV spoločnej správy a gestorský výbor ho odporúča Národnej rade Slovenskej republiky schváliť. Výbor Národnej rady Slovenskej republiky pre vzdelanie, mládež, vedu a šport ako gestorský výbor vo svojom záverečnom stanovisku k návrhu poslanca Národnej rady Mojmíra Mamojku na vydanie zákona, ktorým sa mení zákon č. 131/2002 Z. z. odporúča Národnej rade Slovenskej republiky návrh zákona v znení schváleného pozmeňujúceho návrhu uvedeného v tejto správe schváliť. Súčasne vás informujem, že predmetnú spoločnú správu Výbor Národnej rady Slovenskej republiky pre vzdelanie, mládež, vedu a šport ako gestorský výbor schválil uznesením z 24. januára 2008 pod č. 72. Týmto uznesením ma tiež výbor poveril prerokovaním návrhu zákona v druhom čítaní a predložiť návrhy podľa § 81 ods. 2 a 83 ods. 4 zákona o rokovacom poriadku Národnej rady Slovenskej republiky. Pani predsedajúca, skončil som, prosím, otvorte rozpravu.
R. Rafaj, poslanec: (2010-05-26):
Takže má každý slobodný výber, či sa rozhodne, že sa bude riadiť podľa práve prijatého zákona Maďarskej republiky alebo práve podľa schvaľovaného zákona v Slovenskej republike. Máš na to slobodné právo a všetci občania tejto republiky. Ja som rád, že účinnosť nášho zákona bude pred účinnosťou maďarského zákona, pretože tam bude slobodná vôľa a posúdenie na slobodné rozhodnutie a zváženie. A krajanský zákon, pokiaľ si spomínal, tak maďarské zdroje, zopakujem to, uviedli, že 80 000 žiadostí prišlo zo Slovenska, 80 000 osobných údajov prišlo do Maďarskej republiky, kde boli spracovávané. Celkovo z celej tzv. Karpatskej kotliny išlo o 800 000 občanov, ktorí už požiadali o vydanie tzv. krajanského preukazu. Ja si myslím, že už teraz je a doteraz bolo bezpečnostné riziko práve z účasti poslancov tohto parlamentu v tzv. Fóre maďarských poslancov Karpatskej kotliny. Jednoducho je treba zamedziť takejto dvojtvárnosti. Musíš sa, pán poslanec, rozhodnúť, ktorú chceš vec držať v ruke, či slovenskú, alebo maďarskú. Je mi to ľúto.
Sulík, Richard, predseda NR SR (2011-09-14):
Pán poslanec Šuca.
Bugár, Béla, podpredseda NR SR (2017-04-07):
Nech sa páči, pán poslanec Matovič, môžte reagovať na faktické.
Laššáková, Jana, podpredsedníčka NR SR (2012-06-28):
Ja sa chcem veľmi ospravedlniť, ukončila som rozpravu a zistila som, že vlastne písomne prihlásený do rozpravy bol pán poslanec Mihál a nedala som možnosť prihlásiť sa do rozpravy ústne. Takže dávam možnosť prihlásiť sa do rozpravy ústne, ospravedlňujem sa. Pán poslanec Hlina iba. Dlho budete mať? Či... Dobre. Nech sa páči, ešte dáme možnosť pánovi poslancovi Hlinovi vystúpiť.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 134, za 132, proti 1, zdržal sa 0, nehlasoval 1. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti. (Potlesk.) Pokračujeme hlasovaním v druhom čítaní o zákone z 22. júna 2022, ktorým sa mení a dopĺňa zákon č. 343/2015 Z. z. o verejnom obstarávaní, vrátenom prezidentkou Slovenskej republiky na opätovné prerokovanie Národnou radou, tlač 1084. Dávam slovo spoločnému spravodajcovi z Výboru pre hospodárske záležitosti poslancovi Petrovi Vonsovi, aby hlasovanie uvádzal. To je tá amnestia. (Hlasovanie o zákone z 22. júna 2022, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1084.)
Kresák, Peter, poslanec NR SR (2017-06-13):
Ďakujem pekne, pán predsedajúci. Vážený pán podpredseda Národnej rady, vážené kolegyne a kolegovia, páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k vládnemu návrhu zákona. Musím konštatovať, že návrh z formálno-právnej stránky spĺňa všetky náležitosti, ktoré sú uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby tento vládny návrh zákona prerokoval ústavnoprávny výbor, ktorý zároveň navrhol aj ako gestorský výbor s tým, aby tento výbor prerokoval tento návrh zákona do 5. septembra 2017. Zo znenia návrhu zákona je zrejmý účel navrhovanej právnej úpravy a ako uviedla aj pani predkladateľka, jedná sa o návrh zákona, ktorý pojednáva o participácii Slovenskej republiky na európskom vyšetrovacom príkaze v trestných veciach. Ako spravodajca určený navrhnutým gestorským výborom odporúčam, aby Národná rada Slovenskej republiky sa po všeobecnej rozprave uzniesla na tom, že tento vládny návrh zákona prerokuje v druhom čítaní. Odporúčam zároveň tento vládny návrh zákona prideliť ústavnoprávnemu výboru vrátane jeho určenia za gestorský výbor a lehoty na prerokovanie tohto návrhu v zmysle už uvedeného rozhodnutia predsedu Národnej rady. Vážený pán predsedajúci, otvorte, prosím, všeobecnú rozpravu. Ďakujem.
Danko, Andrej, predseda NR SR (2018-11-29):
Ďakujem, pán poslanec. Pokračujeme hlasovaním o jedenástej hodine. Pán poslanec Beblavý, chcem vás poprosiť, keď nereagujete, že ste jediný poslanec, ktorý si sem nosí osobné veci, kabát a tašku, aby ste to neopakoval. Ďakujem. (Reakcia poslanca Beblavého.) Pán poslanec, ani vy mňa. Ide o poriadok v sále. Naučte sa dodržiavať základné slušné pravidlá. Poprosím vás, nenoste si tieto veci do sály. Ďakujem za pochopenie. (Potlesk.) Hovorím o cestovných ruksakoch, dobre? Aj pána ministra som upozornil. (Prestávka.) (Po prestávke.)
Danko, Andrej, predseda NR SR (2018-03-26):
Pani poslankyňa Blahová. A pripraví sa pani poslankyňa Kaščáková.
Blanár, Juraj, podpredseda NR SR (2022-10-06):
Na vaše vystúpenie – jedna faktická poznámka. Pán poslanec Fico.
Cmorej, Peter, poslanec NR SR (2022-03-24):
Pán predsedajúci, dajte, prosím, hlasovať o pozmeňujúcom návrhu poslankyne Lucie Drábikovej.
M. Sabolová, poslankyňa: (2005-06-29):
Druhým bodom, to je bod 5 zo spoločnej správy, ktorý sa týka bodu 19 zákona, je to výška úhrady poistencov za služby, kde by sa malo prihliadať na zdravotný stav, vek a iné dôvody hodné zreteľa. Bol to môj návrh, aby sme bod 19 vypustili z návrhu zákona, aj výbor pre ľudské práva sa s tým stotožnil, pretože tento bod je diskriminačný, nie je jasné, akým spôsobom chceme prihliadať na zdravotný stav, vek alebo iné dôvody, prečo to má byť dôvod na posudzovanie výšky úhrady, a preto vás chcem poprosiť, aby sme bod 5 zo spoločnej správy vyňali na samostatné hlasovanie a odporúčala by som ho prijať, pretože ide o nejednoznačnú formuláciu a mohlo by dôjsť, čiže teda aj dôjde k rozporu a k diskriminácii občanov. Ďalší bod je bod 10 zo spoločnej správy, ktorý chcem tiež požiadať vyňať na samostatné hlasovanie, a ide o bod 22 zákona, kde sa rozširujú úhrady občanov vlastne nižšou právnou normou, kde dnes nie sú dané ani štandardy, ktoré by boli dané zo zákona, alebo aby bola už dnes platná nejaká právna norma na štandardný pobyt v zdravotníckom zariadení a my už tu hovoríme o tom, že môžu požadovať za nadštandardné služby výšku úhrady, to je ten odsek 4 a zároveň aj nie som presvedčená, že je správne, aby sme opäť vyžiadali nejakú úhradu za poskytovanie ambulantnej starostlivosti za termíny, aby výšku úhrady stanovovali samosprávne kraje. Myslím si, že dnes nie je na to teraz ešte pripravená situácia, preto tak, ako toto prešlo vo výbore pre ľudské práva, bod 10 zo spoločnej správy, poprosila by som, aby sme ho vyňali na samostatné hlasovanie a zároveň ho prijali, a tým body 9 a 11 zostanú bezpredmetné a nebudeme o nich hlasovať. Čiže aj bod 11 by mal byť vyňatý na samostatné hlasovanie z toho balíka spoločne schváliť. To sú moje krátke pozmeňujúce návrhy. Musím priznať a povedať možno jednu takú krátku všeobecnú poznámku, o čom hovorila na začiatku aj pani poslankyňa Martináková, tak ako sme rokovali v jeseni o zákone o rozsahu, že všetky tieto základné výkony, úkony, zdravotnícky rozsah a platby by mali byť stanovené zákonom a nielen nejakou nižšou právnou normou, a preto si myslím, a tak ako som sa vyjadrila aj pri prvom prerokovaní zákona o rozsahu ešte v minulom roku, že je na hrane ústavnosti. Ďakujem pekne.
Hatráková, Katarína, poslankyňa NR SR (2021-06-22):
Ďakujem. Pán predsedajúci, dajte, prosím, hlasovať spoločne o bodoch 1 až 3 zo spoločnej správy, a to s odporúčaním gestorského výboru schváliť.
Stuška, Michal, poslanec NR SR (2024-10-23):
Ďakujem, pán predsedajúci. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku predložiť predložený návrh zákona v druhom čítaní.